19/01/2010 | Administración LocalMunicipal
Ames
Bases da convocatoria de axudas para adquisición de libros e material escolar curso 2009/2010.

Bases da convocatoria de axudas para adquisición de libros de texto e material escolar destinados a alumnado do segundo ciclo de educación infantil, primaria e secundaria obrigatoria, para o curso 2009/2010 1.- Obxecto. É obxecto da presente convocatoria regular o procedemento para a concesión de subvencións a aquelas familias do alumnado de centros de educación infantil (2º ciclo), primaria e secundaria obrigatoria, con enderezo no Concello de Ames, para o curso 2009-2010, no marco xurídico definido pola Lei 9/2007, do 13 de xuño, de subvencións de Galicia, os preceptos básicos da lei 38/2003, do 17 de novembro, xeral de subvencións, así como o Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións, así como as restantes normas de dereito administrativo e, no seu defecto, as normas de dereito privado O Concello de Ames pretende dar continuidade ás axudas que se outorgaban en anos anteriores a aquelas familias do municipio para as que, pola súa situación socio-económica, a necesidade de adquisición de libros de texto e material escolar supoña unha dificultade engadida. O fin último destas axudas é o de favorecer a integración socio laboral dos pais, nais, titores ou acolledores, apoiando a unidade familiar que, por escaseza dos seus recursos económicos, non poden afrontar o custo do servizo, ó abeiro da competencia atribuida aos concellos polo artigo 5 da Lei 3/1997, do 9 de xuño, de protección xurídica, económica e social a familia, e que posibilita aplicar medidas tanto preventivas como paliativas para garantir as necesidades básicas daquela no eido da vivenda, educación, cultura e o traballo.2.- Finalidade. Poderán ser subvencionadas as seguintes adquisicións: 1. No caso de Educación Infantil: a adquisición de material escolar e libros de texto.2. No caso de Educación Primaria e Secundaria Obrigatoria: a adquisición de material escolar e cadernos complementarios. As axudas reguladas nas presentes bases terán os límites económicos por alumno que a continuación se especifican: · Educación Infantil.- 100,00 €. · Educación Primaria.- 120,00 €. · Educación Secundaria.- 160,00 € 3.- Orzamento. O Concello de Ames dispón no orzamento 2009 das seguintes partidas para amparar o gasto derivado desta convocatoria: · Partida 422.480.04.30.000,00- €. Contía adicional. Unha vez finalizado o prazo de presentación de solicitudes, e á vista das que tiveran tido entrada no Rexistro do Concello, o Concello de Ames resérvase a posibilidade de modificar a contía das anteriores partidas, previo o oportuno expediente de modificación de crédito, cando isto fora preciso. Aos efectos do previsto no artigo 59 do RLXS, esta convocatoria considérase aberta polo importe que puidera restar unha vez feito o reparto de achegas entre as solicitudes presentadas no primeiro prazo de admisión. En tal caso, poderanse atender novas solicitudes presentadas máis alá da data da primeira resolución de reparto, de acordo cas seguintes condicións: a) A presentación de novas solicitudes poderá efectuarse no prazo máximo dun mes desde a data da primeira resolución de reparto de achegas. b) O importe máximo a outorgar non poderá superar os importes sinalados na base 2ª. c) A segunda resolución se dictará no prazo máximo dun mes desde o remate do prazo de presentación indicado no apartado a) anterior. d) O procedemento para a xustificación será o xeral establecido nesta convocatoria, incluída a posibilidade de concesión de prórroga.4.- Destinatarios. A presente convocatoria establece como beneficiarias as familias empadroadas no Concello de Ames, que teñan aos menores ao seu cargo matriculados para o curso escolar 2009/2010 en centros de ensino público no nivel de Educación Infantil (2ª Etapa, de 3 a 5 anos), Primaria e Secundaria Obrigatoria. Os solicitantes deberán cumprir, ademais dos requisitos recollidos no artigo 13.2 da Lei 18/2003, de 17 de novembro, Xeral de Subvencións, os que de seguido se relacionan: 1.- A unidade familiar deberá estar empadroada e residir de modo efectivo no Concello de Ames.2.- Convivir, nesa unidade familiar, as/os alumnas/os para os que se solicita as axudas.3.- Estar matriculado ou ter reserva de matrícula para a segunda etapa de educación infantil, primaria ou secundaria obrigatoria para o curso escolar de 2009/2010, en centros de ensino público.4.- Ter presentada a solicitude e documentación no prazo establecido.5.- Para poder optar a estas axudas, a unidade familiar deberá ter obtido, durante o exercicio anterior, uns ingresos ponderados inferiores a 2,5 veces ó IPREM anual con pagas extras, fixado para o exercicio 2009 na cantidade de 7.381,33 €. Para a ponderación de ditos ingresos aplicarase o seguinte baremo: Núm. de membros da unidade familiar Coeficiente de ponderación 2 1 3-4 0,90 5-6 0,80 Máis de 6 0,70 A efectos destas axudas, considérase unidade familiar a formada polo pai, nai, titor ou persoa encargada da garda e protección do menor, así como os seus fillos solteiros menores de vinteseis anos que convivisen no domicilio familiar ata a data da publicación da presente convocatoria. A separación transitoria motivada por razóns de estudio, traballo, tratamento médico ou outras causas similares, non rompe a convivencia para estes efectos. Cando algún dos membros da unidade familiar teñan a condición de discapacitado con grao igual ou superior ao 75% ou estea valorado como dependente en calquera dos graos establecidos segundo a Lei 39/2006, de 14 de decembro, de promoción de autonomía persoal e atención as persoas en situación de dependencia, se computará un membro mais da unidade familiar. A determinación dos ingresos da unidade familiar, no caso de presentación da declaración do IRPF do exercicio anterior, virá determinada polo importe que figure na parte xeral da base impoñible do imposto. No caso de que a familia afectada pagase o alugueiro da vivenda ou cotas de vivendas sometidas a algún réxime de protección pública durante o ano 2009, ese importe debidamente xustificado, deduciráse dos ingresos da unidade familiar.5.- Lugar e prazo de presentación de solicitudes.5.1.- Lugar de presentación. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.5.2.- Prazo de presentación. O prazo para presentar as solicitudes, xunto coa xustificación do gasto realizado ó abeiro do previsto no artigo 7 da presente convocatoria, é de 20 días hábiles, contado desde o día seguinte á publicación desta convocatoria no Boletín Oficial da Provincia.5.3.- Documentación integrante das solicitudes. As solicitudes deberán achegar a seguinte documentación, de acordo cos modelos que figuran como anexos ás presentes bases: Anexo I. MODELO DE SOLICITUDE DE AXUDA. Anexo II. CERTIFICADO DE MATRÍCULA NO CENTRO ACADÉMICO. Anexo III. DECLARACIÓN RESPONSABLE DO SOLICITANTE. Anexo IV. MODELO DE AUTORIZACIÓN AO CONCELLO PARA ACCEDER AOS DATOS DE DECLARACIÓN DE INGRESOS DO EXERCICIO 2008 DA AEAT. Deberá presentarse unha solicitude para cada ocasión ou exercicio no que se pretenda obter unha axuda. O feito de ter presentado unha solicitude para un exercicio non implicará que se considere presentada para exercicios posteriores. A solicitude deberá xuntar, igualmente, a seguinte documentación: A) Fotocopia do DNI ou pasaporte da persoa que asine a solicitude de achega. B) Fotocopia compulsada do Libro de Familia. C) Xustificación da situación económica de todo o ano 2008, de tódolos membros da unidade familiar, mediante: · Fotocopia compulsada da declaración de ingresos do exercicio 2008 ou modelo de autorización do concello a través do anexo IV. · En caso de non estar obrigado a presentar a declaración de ingresos do exercicio 2008, certificado expedido por facenda do exercicio 2008 ou modelo de autorización do concello a través do anexo IV. D) Xustificantes de situación de orfandade, do grao de discapacidade e/ou dependencia, desemprego ou calquera outro que o/a solicitante estime conveniente, durante o ano 2008. E) Documento de entidade bancaria no que conste o código de conta do cliente para percibir a axuda de material escolar e libros de texto. O titular de dita conta deberá coincidir co solicitante da axuda.6.- Resolución da convocatoria. A concesión das subvencións realizarase, mediante un réxime de concorrencia competitiva, e será aprobada por acordo da Xunta de Goberno Local, despois da proposta motivada da comisión avaliadora correspondente. A comisión avaliadora estará composta polos seguintes membros: • Presidente: Alcalde do Concello de Ames. • Vogais: o A Secretaria o Interventora. o Dous traballadores do departamento, designado pola Alcaldía. o Tesoureiro. Na comisión actuará como secretario/a, sen voto, un funcionario do servizo de contratación. A resolución de concesión deberase notificar expresamente a tódolos solicitantes de forma fidedigna no prazo máximo de dous meses desde o remate do prazo de presentación de solicitudes; Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicar no BOP a relación de beneficiarios, nos termos indicados en dita norma.7.- Xustificación e pagamento: As axudas aboaranse, unha vez xustificado o gasto coas correspondentes facturas, ou xustificante acreditativo do gasto correspondente. Tendo en conta que estas axudas son de interese social, pola situación das familias as que van dirixidas, terán a consideración de carácter especial, polo que o importe da subvención poderá supoñer o cen por cen da totalidade do gasto.8.- Control posterior das achegas concedidas. Aos efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas se levará a cabo do seguinte xeito: Número de expedientes a revisar.1. As solicitudes admitidas serán numeradas en función do número de asento que lle fora asignado ao seren presentadas no rexistro xeral do concello.2. De entre todas as solicitudes, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes a revisar non será nunca inferior a dous. Expedientes obxecto de revisión. Unha vez determinado o número de expedientes a revisar, estes serán seleccionados do seguinte xeito: a) A última solicitude presentada, será revisada en todo caso. b) Os demais expedientes a revisar serán os consecutivamente anteriores a este último, ata completar o número total de expedientes a revisar. Aos beneficiarios de achegas así seleccionados deberán aportar a seguinte documentación: · Certificado expedido polo centro educativo, acreditativo de que os estudantes beneficiados ca achega continúan a cursar estudios no centro declarado xunto ca solicitude de subvención.9.- Reintegro das subvencións: As subvencións serán reintegradas polo importe do gasto xustificado nos supostos previstos no artigo 37 da Lei 38/2003 de 17 de novembro.10.- Outras subvencións ou axudas: As achegas concedidas ao abeiro desta convocatoria son incompatibles con outras que puideran obter os beneficiarios doutras administracións públicas.11.- Disposicións adicionais: Os beneficiarios de subvencións concedidas polo Concello quedarán obrigados a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da subvención ou axuda. ANEXO I SOLICITUDE DE AXUDA PARA ADQUISICIÓN DE LIBROS E MATERIAL ESCOLAR D./Dª ___________________________________________________________________, con DNI.______________domiciliado en ______________________________________________ tfno.: _________________________, e-mail:_______________________________________ SOLICITO: Que me sexa concedida a axuda para adquisición de libros escolares e/ou material escolar, destinados aos seguintes estudantes, que cursarán estudos no/s centro/s que a continuación se relacionan: Nome do alumno/a Centro educativo Curso. Datos bancarios por se é aprobada a axuda Entidade de crédito Número de conta ANEXO II D. / Dª. ________________________________________________, Secretario/a do centro _______________________________________________, CERTIFICO: Que o/a alumno/a ___________________________________________, realizou a matrícula para cursar neste centro estudos de _________________________________, durante o curso 2009/2010 Así mesmo, informo que, segundo datos que constan neste centro, o/a mencionado/a alumno/a solicitou axudas para adquisición dos libros e material correspondente ao citado curso académico, ás persoas ou entidades públicas ou privadas que a continuación se citan: _______________________________________________________________ _______________________________________________________________ _______________________________________________________________ _______________________________________________________________ Ames, _______ de ________________de 2009. ANEXO III D./Dª._______________________________________________________________________ co DNI. ____________________, de conformidade co establecido nas bases da convocatoria de axudas para a adquisición de libros de texto e material escolar para o curso 2009/2010. DECLARO: Que coñezo e acepto as bases da convocatoria e que non estou incurso en causa de incompatibilidade ou incapacidade algunha para percibir subvencións da administración pública. Que me someto ás actuacións de comprobación e á achega da documentación que o Concello de Ames poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita. Que estou ao corrente das súas obrigas tributarias e coa Seguridade Social. Que para o mesmo fin (adquisición de libros e/ou material necesarios para os estudos), non foi solicitada ningunha outra achega dunha administración pública. Nota.- En caso de non autorizar ao Concello, os solicitantes deberán xuntar á súa solicitude copia cotexada da declaración do IRPF correspondente ao exercicio 2008 de cada un dos membros integrantes da unidade familiar que a tiveran presentado. Ames, ________ de _________________ de 2009 Asdo. __________________________________. ANEXO IV D.______________________________________, co DNI __________________ e /Dª. ____________________________, co DNI_______________________, de conformidade co establecido nas bases da convocatoria do Concello de Ames de axudas para a adquisición de libros de texto e material escolar en Educación Primaria e Secundaria Obrigatoria, correspondentes ó curso 2009/2010, DECLARO: Que AUTORIZO / NON AUTORIZO _______________ ao Concello de Ames a solicitar da Axencia Estatal da Administración Tributaria a información tributaria que precise en relación á convocatoria para a concesión da axudas para adquisición de libros de texto e material escolar para o alumnado de educación Infantil, Primaria e Secundaria Obrigatoria, para o curso 2009/2010. Sinatura do solicitante Sinatura do cónxuxe ou parella Ames, 12 de xaneiro de 2010. O alcalde,- Asdo: Carlos A. Fernández Castro,-